Document ID: 32015R0392

IZVEDBENA UREDBA KOMISIJE (EU) 2015/392
z dne 9. marca 2015
o zaključku pregleda v zvezi z „novim izvoznikom“ v okviru Izvedbene uredbe Sveta (EU) št. 1389/2011 o uvedbi dokončne protidampinške dajatve na uvoz triklorizocianurne kisline s poreklom iz Ljudske republike Kitajske, ponovni uvedbi dajatve na uvoz od zadevnega izvoznika in prenehanju registracije tega uvoza
EVROPSKA KOMISIJA JE -
ob upoštevanju Pogodbe o delovanju Evropske unije,
ob upoštevanju Uredbe Sveta (ES) št. 1225/2009 z dne 30. novembra 2009 o zaščiti proti dampinškemu uvozu iz držav, ki niso članice Evropske skupnosti (1) („osnovna uredba“), in zlasti člena 11(4) Uredbe,
ob upoštevanju naslednjega:
1. Veljavni ukrepi
(1)
Svet je oktobra 2005 z Uredbo (ES) št. 1631/2005 (2) („prvotna uredba“) uvedel dokončne protidampinške ukrepe za uvoz triklorizocianurne kisline in njene pripravke s poreklom iz Ljudske republike Kitajske („LRK“). Stopnje protidampinške dajatve so se gibale od 7,3 % do 42,6 %.
(2)
Svet je z Izvedbeno uredbo (EU) št. 855/2010 (3) spremenil prvotno uredbo tako, da je znižal stopnjo protidampinške dajatve za enega proizvajalca izvoznika na 3,2 %.
(3)
Po pregledu zaradi izteka ukrepa v skladu s členom 11(2) osnovne uredbe je Svet z Izvedbeno uredbo (EU) št. 1389/2011 (4) uvedel dokončne protidampinške ukrepe, in sicer individualne dajatve v razponu od 3,2 % do 40,5 % s stopnjo preostale dajatve v višini 42,6 % na uvoz triklorizocianurne kisline s poreklom iz LRK.
(4)
Komisija je z Izvedbeno uredbo (EU) št. 569/2014 (5) uvedla individualno stopnjo dajatve v višini 32,8 % za enega novega proizvajalca izvoznika.
2. Sedanja preiskava
(5)
Evropska komisija („Komisija“) je 4. januarja 2014 prejela zahtevek za začetek pregleda v zvezi z „novim izvoznikom“ v skladu s členom 11(4) osnovne uredbe. Zahtevek je vložila družba Juancheng Kangtai Chemical Co. Ltd („vložnik“), proizvajalec izvoznik triklorizocianurne kisline iz LRK. Vložnik je trdil, da ni izvažal triklorizocianurne kisline v Evropsko unijo v obdobju prvotne preiskave, ampak jo je začel izvažati šele po koncu navedenega obdobja. Trdil je tudi, da ni bil povezan z nobenim proizvajalcem izvoznikom triklorizocianurne kisline, za katere se uporabljajo veljavni ukrepi.
(6)
Komisija je ugotovila, da dokazi prima facie, ki jih je predložil vložnik, zadoščajo za začetek pregleda v skladu s členom 11(4) osnovne uredbe. Potem ko so proizvajalci Unije dobili možnost za pripombe, je Komisija z Izvedbeno uredbo (EU) št. 727/2014 (6) začela pregled Izvedbene uredbe (EU) št. 1389/2011 v zvezi z vložnikom.
(7)
V skladu s členom 2 Izvedbene uredbe (EU) št. 727/2014 je bila protidampinška dajatev, uvedena z Izvedbeno uredbo (EU) št. 1389/2011, razveljavljena za vložnika. Hkrati je Komisija v skladu s členom 14(5) osnovne uredbe carinskim organom naložila, da registrirajo uvoz od vložnika.
3. Umik zahtevka
(8)
Vložnik je 28. novembra 2014 uradno umaknil zahtevek za pregled v zvezi z „novim izvoznikom“. Komisija je na podlagi tega menila, da je treba preiskavo v zvezi s pregledom zaključiti.
4. Razkritje
(9)
Komisija je zainteresirane strani obvestila o načrtovanem zaključku preiskave v zvezi s pregledom, ponovni uvedbi dokončne protidampinške dajatve na uvoz triklorizocianurne kisline ter o retroaktivnem obračunu te dajatve na uvoz, za katerega velja registracija v skladu z Izvedbeno uredbo (EU) št. 727/2014. Zainteresirane strani so imele možnost, da predložijo pripombe. Prejeta ni bila nobena pripomba.
5. Retroaktivni obračun protidampinške dajatve
(10)
Glede na navedene ugotovitve je Komisija sklenila, da bi bilo treba zaključiti pregled v zvezi z uvozom triklorizocianurne kisline, ki jo proizvaja družba Juancheng Kangtai Chemical Co. Ltd in s poreklom iz Ljudske republike Kitajske. Zato bi bilo treba prenehati z registracijo uvoza od vložnika ter na ta uvoz od datuma začetka tega pregleda retroaktivno obračunati dajatev, ki se na ravni države uporablja za vse druge družbe (42,6 %) in je bila uvedena z Izvedbeno uredbo (EU) št. 1389/2011.
(11)
Ta uredba je v skladu z mnenjem odbora, ustanovljenega s členom 15(1) osnovne uredbe -
SPREJELA NASLEDNJO UREDBO:
Člen 1
1. Pregled v zvezi z novim izvoznikom, ki se je začel z Izvedbeno uredbo (EU) št. 727/2014, se zaključi, na uvoz, opredeljen v členu 1 Izvedbene uredbe (EU) št. 727/2014, pa se uvede protidampinška dajatev, ki se v skladu s členom 1 Izvedbene uredbe (EU) št. 1389/2011 uporablja za vse druge družbe (dodatna oznaka TARIC A999) v Ljudski republiki Kitajski.
2. Protidampinška dajatev, ki se uporablja v skladu s členom 1 Izvedbene uredbe (EU) št. 1389/2011 za vse druge družbe v Ljudski republiki Kitajski, se z učinkom od 2. julija 2014 obračuna za uvoz triklorizocianurne kisline, znane tudi pod mednarodnim nezaščitenim imenom (INN) „symclosene“, in njenih pripravkov, za katere je veljala obveznost registracije v skladu s členom 3 Izvedbene uredbe (EU) št. 727/2014.
3. Carinskim organom se odreja, da prenehajo z registracijo uvoza, ki se izvaja v skladu s členom 3 Izvedbene uredbe (EU) št. 727/2014.
4. Če ni določeno drugače, se uporabljajo veljavne določbe o carinskih dajatvah.
Člen 2
Ta uredba začne veljati dan po objavi v Uradnem listu Evropske unije.
Ta uredba je v celoti zavezujoča in se neposredno uporablja v vseh državah članicah.
V Bruslju, 9. marca 2015

Labels: 3
1
4
18